URDHËR
[bookmark: _GoBack]Nr. 51, datë 5.3.2024

PËR DELEGIM KOMPETENCE

Në mbështetje të pikës 4, të nenit 102, të Kushtetutës, të neneve 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”, të pikave 2 dhe 3, të nenit 11, të ligjit nr. 90/2012, “Për organizimin dhe funksionimin e administratës shtetërore”, si dhe të vendimit të Këshillit të Ministrave nr. 1054, datë 22.10.2010, “Për miratimin e rregullores mbi pajisjet e regjistrimit në transportin rrugor”,

URDHËROJ:

1.	 Delegimin e kompetencës së ministrit të Infrastrukturës dhe Energjisë, për miratimin e ofiçinave të tahografëve analog dhe digjital në transportin rrugor, në përputhje me parashikimet e vendimit të Këshillit të Ministrave nr. 1054, datë 22.10.2010, “Për miratimin e rregullores mbi pajisjet e regjistrimit në transportin rrugor”, zëvendësministrit të Infrastrukturës dhe Energjisë z. Hantin Bonati.
2.	 Në ushtrimin e kompetencës së deleguar, z. Hantin Bonati ndjek dhe zbaton procedurat dhe rregullat e parashikuara në vendimin e Këshillit të Ministrave nr. 1054, datë 22.10.2010, “Për miratimin e rregullores mbi pajisjet e regjistrimit në transportin rrugor”.
3. 	Kompetenca e deleguar, sipas pikës 1 do të ushtrohet nga data e hyrjes në fuqi e këtij urdhri deri në miratimin e një urdhri të dytë.
4.	 Ngarkohet zëvendësministri i Infrastrukturës dhe Energjisë z. Hantin Bonati, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

